Mekyusa d nettat i tt-iqublen, tella ɣer yidis-is amzun d yemma-s. Dda Muḥend d Lelli qḍanas-d lmakla d iselsa i Cabḥa ma d tameṭṭut-is Nna Ferruğa d teslit-is Wiza ruḥent ɣer Cabḥa ad tt-ɛiwnent. Lelli d Dda Muḥend leḥḥun ttqessiren, Lelli yesteqsay, yettḥettic, iḥemmel ad iẓer ɣef yal tamsalt. Mi id d-wwin lqeḍyan-nni, Dda Muḥend iceggeɛ Lelli ar Urezqi bu iqecwalen akken ad as-d-yexdem dduḥ i Meqqran i d-ilulen.